גוסטב זולטאי

גוסטב זולטאי (במקור צוקר, בהונגרית: Zoltai Gusztáv; אויפשט, 28 ביולי 1935 – 19 בספטמבר 2021) היה מנכ"ל התאחדות הקהילות היהודיות בהונגריה (MAZSIHISZ) בתקופה 1991–2013, הנשיא בהונגריה של הקונגרס היהודי העולמי, הנשיא המשותף של הקרן הציבורית למורשת יהודי הונגריה (MAZSÖK) ובתקופת ממשלת ויקטור אורבן השלישית, היה יועץ לשר הממונה על משרד ראש הממשלה. כשגוסטב צוקר נולד באויפשט, העיר הייתה עצמאית ועדיין לא הייתה חלק מבודפשט (כיום רובע 4 של בודפשט). הוריו היו פירושקה טושאק (1904–1945) ובלה צוקר (1904–1945), שניהם ניספו בשואת יהודי הונגריה. זולטאי שירת בצבא בנמל התעופה של קצ'קמט במהלך המרד ההונגרי (מכונה בהונגריה: המהפכה של 1956). לאחר מכן הפך חבר ב"משמר הפועלים" במפעל הטקסטיל קבניה (משמר הפועלים היה ארגון חצי-צבאי שהוקם בהונגריה תחת השליטה הישירה של המפלגה הקומוניסטית כדי לתמוך במערכת השלטון הסוציאליסטית לאחר המרד ההונגרי ב-1956) וכן הצטרף למפלגת הקומוניסטית ההונגרית (שמה הרשמי היה מפלגת הפועלים הסוציאליסטית ההונגרית – MSZMP). בין השנים 1959–1967 היה מנהל האגף של "הפרסום ההונגרי". בשנים 1968–1976 היה המזכיר האמנותי של יאנוש קומלוש בתיאטרון בימת מיקרוסקופ. בין השנים 1976–1987, היה המזכיר הכללי האמנותי של "תיאטרון הטירה", מנהל העסקים של תיאטרון "במת המשחק" וכן המנהל האמנותי של ה"ויגאדו של בודפשט" שפירושו ה"מקום לשמחה של בודפשט" (Pesti Vigadó). משנת 1987 היה מזכיר "קרן עמנואל" ובשנים 1987–1991 היה מנהל מרכז התרבות של הקהילה היהודית של בודפשט. ומשנת 1989 היה חבר הנהלת ברית הציונית ההונגרית מאז 1989. בשנת 1991 גוסטאב זולטאי נבחר למנכ"ל התאחדות הקהילות היהודיות בהונגריה (MAZSIHISZ). הוא התפטר מתפקידו זה בגיל 79 באפריל 2014. משנת 1992 היה חבר בהנהלת הקונגרס היהודי העולמי, ויו"ר משותף של הקרן הציבורית למורשת יהודי הונגריה (MAZSÖK) מאז 1997. בתקופה מסוימת היה חבר בוועד הפועל של הקונגרס היהודי האירופי. ב-1992 השתף בראיון (לצד הרב הראשי של בודפשט ג'רג' לַנְדֶסְמַן), שכונה לאחר מכן "הגטקס הרחבים ושנאפס המשמשים". מהראיון השתמע לעג מצד הרב לנדסמן מהשילוב התרבותי של יהודים והונגרים ביחד, אמירה שמשמשת עד היום את חוגי הימין האנטישמים נגד יהודי הונגריה. כאחד המנהיגים המרכזיים של הקהילה היהודית בהונגריה. זולטאי התנער לאחר מכן מחלקים בראיון. זולטאי היה כנראה גם בעל אזרחות ישראלית. הוא הובא למנוחות בבית הקברות היהודי ברחוב קוזמה בבודפשט. בנוסף לקולות האנטישמיים, היו כלפיו ביקורות גם מתוך הקהילה היהודית שלפיהן MAZSIHISZ בניהולו הפך למונופול בייצוג היהודים בחיים הציבוריים בהונגריה ותדמית יהודי הונגריה באמצעות הארגון היא חד-צדדית, רדודה ודי שלילית. רבים הצביעו גם על עברו במשמר הפועלים ועברו ב-MSZMP. פרס חנה סנש (1999) אזרחות כבוד של רובע 7 (1999) צלב אמצעי של מסדר ההצטיינות של הרפובליקה של הונגריה עם הכוכב (2005) מדליית מסדר הכבוד של פרו פידליה (2006) אזרחות כבוד של בודפשט (2009) גוסטב זולטאי ליד סטלין, בדובון, מאמר במדיאר הירלאפ, 14 באוקטובר 2009 גוסטב זולטאי, נשיא של MAZSIHISZ חבר משמר הפועלים לשעבר, אזרח כבוד, מדיאר הירלאפ, 18 בנובמבר 2009 שבת, 09.04.2014 : Szombat, zsidó politikai és kulturális folyóirat (2014-04-09). "Átvilágították a hitközséget – Zoltai Gusztáv lemond". מדוע התפטר גוסטב זולטאי? מדיה וקבצים בנושא גוסטב זולטאי בוויקישיתוף הספד גוסטב זולטאי, באתר zsido.com הלך לעולמו גוסטב זולטאי (בהונגרית) נפטר גוסטב זולטאי (בהונגרית) Zoltai Gusztáv lett Lázár János tanácsadója, hvg.hu HVG Kiadó Zrt, Gulyás Gergely nem tart igényt Zoltai Gusztáv tanácsaira, hvg.hu, ‏2018-06-08 (בהונגרית) [1]